Ján Petrík (1949)

Ján Petrík (* 17. december 1949, Spišská Nová Ves† 23. máj 2023) bol slovenský spisovateľ, autor literatúry faktu. 

 Životopis 

Pochádza z rodiny rušňovodiča. Vzdelanie získal na Strednej priemyselnej škole geologickej a baníckej v Spišskej Novej Vsi v rokoch 1965 – 1969.

Po ukončení štúdia pracoval v Geologickom prieskume n. p. Spišská Nová Ves. Neskôr pracoval ako technik vo firme URANPRES s.r.o. Spišská Nová Ves.

Od roku 1972 bol členom Horskej služby oblasti Slovenský raj. Od roku 1998 bol horským vodcom v Slovenskom raji. Člen Spišského dejepisného spolku.

 Tvorba 

Jeho prvou prácou bola monografia o dejinách Malej vojny a bombardovaní Spišskej Novej Vsi. Ďalšími prácami sú publikácie zaoberajúce sa dejinami letectva na Spiši, dejinami Spiša a jeho osobnosťami.

Dielo

 1998 – Malá vojna - marec 1939,
 1999 – Spišská tragédia
 2001 – Karpackie niebo 1939, s Andrzejom Olejkom (v poľskom jazyku)
 2004 – Lietanie v Spišskej Novej Vsi, pamätnica k 50. výročiu Aeroklubu v Spišskej Novej Vsi
 2005 – Novoveská Huta, monografia
 2006 – Slovenský raj - Náčrt histórie a osobností Slovenského raja
 2006 – Horská služba a Slovenský raj, s Karolom Hricom, pamätnica pri príležitosti 50. výročia pôsobenia Horskej služby v Slovenskom raji
 2006 – Hrabušice, s Ivanom Chalupeckým a Ladislavom Lučivjanským, monografia o obci Hrabušice
 2007 – Štefan Petróczy von Petrócz, biografia priekopníka letectva zo Spiša
 2007 – Spišská tragédia, druhé vydanie
 2008 – 75 rokov ľadového hokeja v Spišskej Novej Vsi
 2011 – Horolezectvo v Spišskej Novej Vsi 

Kategória:Slovenskí spisovatelia
Kategória:Osobnosti zo Spišskej Novej Vsi